FRANSCHHOEK. – Drie gesinne van hier is al vir ’n week dakloos nadat ’n tikkop sy broer se hokkie na bewering aan die brand gesteek het.
Johan Abrahams (28) van die woonbuurt Groendal sê sy broer het laas Dinsdag windverwaaid by die huis aangekom en sy jam gesoek.
Hy sê dis omdat sy broer terpentyn gebruik het dat die brand so vinnig versprei het. Hy kon niks red nie.
Marthina Fischer (29), Juries se dogter, sê sy en haar kinders het 20:30 pas gaan lê toe hulle besef die hok is aan die brand. In ’n japtrap moes sy haar kinders en ma by die hok uitkry.